ג'רג' מולדובה

ג'רג' מולדובה (במקור רייף, בהונגרית: Moldova György; 12 במרץ 1934 – 4 ביוני 2022) היה סופר, עיתונאי ומחזאי הונגרי-יהודי, מחברם של למעלה מ-70 ספרים שנמכרו במצטבר ביותר מ-13 מיליון עותקים, יותר מכל סופר הונגרי אחר. ממקימי האקדמיה לספרות דיגיטלית בהונגריה . התמחה בז'אנרים של רפורטז'ה וסאטירה, זכה בפרסים ספרותיים רבים ובהם פרס קושוט, פרס טבעת קארינתי , פרס פרימה פרימיסימה , פרס אטילה יוז'ף פעמיים. הוא היה בן דורו של סופר הונגרי-יהודי בולט אחר, ג'רג' קונרד, אך השניים היו בעלי דעות פוליטיות שונות ואף מנוגדות.

== ביוגרפיה ==
ג'רג' מולדובה נולד בבודפשט להורים יהודים, שאנדור רייף ומריה ברקוביץ'. בשנת 1955, עם פרסום כתבתו הראשונה, בחר את השם "מולדובה". תחת שלטון צלב החץ הורה שר הפנים של הונגריה גאבור ויינה ב-29 בנובמבר 1944 על הקמת גטו בבודפשט, ומשפחת רייף גורשה לגטו, שם הוא שרד עם הוריו עד סוף מלחמת העולם השנייה. הוא למד במשך ארבע שנים באקדמיה לתיאטרון ולקולנוע, והתפרנס באותה תקופה מעבודת כפיים (מתקין דוודים). הוא קטע את לימודיו למשך מספר חודשים ועבד במכרות הפחם בקומלו .

הרומנים שלו הופיעו בכתבי עת ספרותיים ובאנתולוגיות מאז 1955. הוא כתב יותר מ-70 ספרים, וטען שפסגות יצירתו הם שני הרומנים "ארבעים מטיפים" (1973) ו"לו המלאך היה מגיע ..." (1998).

משנת 1990 במשך שלוש שנים היה עמית חיצוני בעיתון "מאדיאר הירלאפ" (חדשות הונגריות – Magyar Hírlap) , ומאמריו פורסמו בעיתון מדי שבוע. כתביו אופיינו בהצגת הבעיות המרכזיות של חיי היומיום, העלאת שאלות, ושרטוט דמויות בודדות של "גיבורי יום-יום". הוא מילא תפקיד חשוב ביצירת הסוציוגרפיה ההונגרית שלאחר המלחמה. כמו כן הוא היה בין הכותבים החיצוניים של השבועון הסאטירי "לודאש מתי". 

מולדובה נפטר בבודפשט ב-4 ביוני 2022, והובא למנוחת עולמים בבית הקברות היהודי ברחוב קוזמה.

== עמדותיו הפוליטיות ==
ג'רג' מולדובה היה הראשון שכתב על "הפשיעה הצוענית" ברפורטז'ה שלו שפורסמה ב-1989. הנושא יצר כבר אז דיון ציבורי רציני, אף על פי שהביטוי "פשיעה צוענית" היה אז מונח קרימינולוגי ולא ביטוי לתופעה חברתית. הוא נשאר חסידו של יאנוש קאדאר כל ימי חייו (קאדאר היה ראש הממשלה והמזכיר הכללי של המפלגה הקומוניסטית ההונגרית במשך שלושה עשורים) גם לאחר חילופי השלטון בשנת 1989. הוא כתב עליו ספר ביוגרפי וכינה אותו ייחודי, גאון. הוא ראה בעידן יאנוש קאדאר את התקופה הטובה ביותר של הונגריה במאה העשרים. כאיש שמאל, ג'רג' מולדובה היה ביקורתי כלפי מפלגות המיינסטרים, אך טען שהוא מזדהה עם מפלגת השמאל האירופית ההונגרית: "אף פעם בחיי לא הייתי חבר מפלגה, הייתי קומוניסט, ואני עדיין".

== יצירותיו (רשימה חלקית) ==
=== סיפורת ===
* Idegen bajnok (Foreign Champion; story collection, 1963)
* Sötét angyal (Dark Angel; novel, 1967)
* A beszélő disznó (The Talking Hog; 1978) – a satire set in a state agricultural cooperative in which a hog named Józsi learns how to talk—and curse.

ג'ורג' מולדובה 2016

=== ספרי עיון ורפורטז'ה ===
* Az Őrség panasza (1977) – a book about one of Hungary's most cherished regions, the Őrség
* Tisztelet Komlónak (1971) – an homage to one of Hungary's most important coal mining regions
* Akit a mozdony füstje megcsapott (1977) – an inside look at Hungary's railway sector
* A szent tehén: Riport a textiliparról (1980) – a portrait of Hungary's textile industry
* Bűn az élet (1988) – a provocative inside look at Hungarian police late in the communist era, with a particular focus on their handling of "Gypsy crime."
* A végtelen vonal: Legenda a golyóstollról (2001). English translation: Ballpoint: A Tale of Perilous Times, Genius and Grit, and the Invention that Changed the Way We Write (New Europe Books, 2012).
* Kádár János I-II. (2006) – Moldova's provocative reassessment of Hungary's longest-serving twentieth-century ruler, János Kádár
* Keserű Pohár 1. kötet: A magyar borászokról és a magyar borokról. (2011) – a look at Hungarian vintners and their wines.

=== מחזות ===
* אנא, הירונימוס - Légyszíves Jeromos
* להתראות בודפשט - Arrividerci Budapest
* החיים כה קצרים - Az élet oly rövid
* הסעיף הסודי - Titkos záradék
* המשמר הצעיר - Ifjú Gárda
* חייל מוזר אתה - Te furcsa katona

==קישורים חיצוניים==

*[https://pim.hu/hu/dia/dia-tagjai/moldova-gyorgy# קורות חייו באתר האקדמיה הספרותית הדיגיטלית] - Moldova György életrajza és szabadon letölthető művei a Digitális Irodalmi Akadémia honlapján
*[https://port.hu/adatlap/szemely/moldova-gyorgy/person-110992 על הסופר] Moldova György a PORT.hu-n (magyarul)

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:יהודים זוכי פרס קושוט
קטגוריה:בוגרי האוניברסיטה לאמנויות התיאטרון והקולנוע
קטגוריה:יהודים זוכי פרס אטילה יוז'ף
קטגוריה:מחזאים יהודים הונגרים
קטגוריה:ניצולי השואה
קטגוריה:יהודים בשואה: הונגריה
קטגוריה:בודפשט: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:יהדות בודפשט
קטגוריה:הונגרים שנולדו ב-1934
קטגוריה:הונגרים שנפטרו ב-2022